Adil Zeynalov

**Adil Ağakərim oğlu Zeynalov** (20 fevral 1960, Lənkəran, Azərbaycan SSR – 12 mart 2020, Bakı, Azərbaycan) — Azərbaycan aktyoru, N.Vəzirov adına Lənkəran Dövlət Dram Teatrının rejissoru, Azərbaycan Respublikasının əməkdar artisti (2012).

## Həyatı
Adil Ağakərim oğlu Zeynalov 20 fevral 1960-cı ildə Lənkəran şəhərində anadan olmuşdur. 1978-ci ildə Azərbaycan Dövlət Mədəniyyət və İncəsənət Universitetinin Musiqili komediya aktyorluğu fakültəsinə daxil olmuş və 1983-cü ildə həmin fakültəni uğurla bitirmişdir. Elə həmin il N.Vəzirov adına Lənkəran Dövlət Dram Teatrına təyinat almışdır. Adil Zeynalov bu teatrda Yeni Azərbaycan Partiyasının ilk təşkilatının sədri və həmkarlar təşkilatının idarə heyətinin üzvü olmuşdur.

## Fəaliyyəti

### Əmək fəaliyyəti
1977-ci ildən N.Vəzirov adına Lənkəran Dövlət Dram Teatrında əmək fəaliyyətinə başlamış, 1983-cü ildən aktyor kimi fəaliyyət göstərərək burada bir sıra rolları ifa etmiş, 2002-ci ilin aprel ayından isə ömrünün sonunacan həmin teatrda quruluşçu rejissor vəzifəsində çalışmış və rejissor kimi tamaşalara quruluş vermişdir. A.Zeynalovun oynadığı "Olanlardan-keçənlərdən" (Ü.Hacıbəyli) və "Ölülər" (C.Məmmədquluzadə) tamaşaları hazırda Azərbaycan Dövlət Televiziyasının "Qızıl fondu"nda saxlanılır.

## Ölümü
Adil Zeynalov 12 mart 2020-ci ildə Bakı şəhərində vəfat etmişdir. Doğulduğu Lənkəran şəhərində dəfn olunmuşdur.

## Mükafatları
* 2012-ci ildə Azərbaycan Respublikasının Əməkdar artisti fəxri adına layiq görülmüşdür.

## Teatr səhnəsindəki rolları
***Aktyor kimi***
# Ü. Hacıbəyov "Olanlardan-keçənlərdən" –Müəllim
# M. Kərim "Piyada Mahmud" – Mahmud
# İ. Əfəndiyev "Billur sarayda" – Zahid
# M. Hüseyn "Cavanşir" – Zöhrab
# C. Məmmədquluzadə "Ölülər" – Lal
# B. Nuşiç "Nazirin xanımı" – Ninkoviç
# Ə. Haqverdiyev "Ağa Məhəmməd şah Qacar" – Səfərqulu xan
# H. Mirələmov "Vicdanın hökmü" – Qara Fedya
# Ə. Haqverdiyev "Bəxtsiz cavan" – Hacı Səməd ağa
# H. Mirələmov "Pənah xan Cavanşir" – Nadir şah
# H. Mirələmov "Ləyaqət" – Şeydabek
# Ə. Əmirli "Onun iki qabırğası" – Dədə
# Sofokl "Şah Edip" – Korifey
# A. Mədətov "Sezarın qətli" – Brut
# M. Xubai "Şeytanın oyunları" – Neron
# Q. Qorin "Herastratı unudun"-Tissafern
# K. Nəzirli "Şeytan işığı" – Con
# M. Məmmədov "Sovqat" — Əflatun

***Rejissor kimi***
# Ə. Əmirli "Varlı qadın"
# Ə. Əylisli "Vəzifə"
# Q. Hüseyni, Ə.Cəmşidi "Hacı Kərimin aya səyahətı"
# F. Mustafa "İlğım"
# H. Cavid "Ana"
# Y. Əzimzadə "Nəsrəddin"
# L. Korsunski "Fırıldaqçı"
# C. Fətullayev, A. Zeynalov "Muəmmalı ölüm"
# Ə. Səmədli "Dəyirman əhvalatı"
# Ə. Səmədli Toyda Çelentano oxuyur"
# B. Nişiç "Nazirin xanımı"
# V. Səmədoğlu "Mamoy kişinin yuxuları"
# H. Muxtarov "Mən nənə ilə evlənirəm"
## Filmoqrafiya

### Filmlər
* Qətl günü (film, 1990) (tammetrajlı bədii film)  
* Bığ əhvalatı (film, 1998) (tele-komediya)  
* Durnalar qayıtdı (film, 2003) (tammetrajlı bədii film)  
* Son zəngdən sonra (film, 2004) (TV filmi)  
* 40-cı qapı (film, 2008) (tammetrajlı bədii film)  
* Təlatüm II (film, 2010) (tammetrajlı bədii film)  
* My Name is İntiqam 1 (film, 2014)
* My Name is İntiqam 2 (film, 2015)
* Toy 2 (film, 2015)
* İzi itməyən Cinayətlər (film, 2016) (qısametrajlı film)  
* Cəza (film, 2018) (qısametrajlı film)  
* Postskriptum (film, 2018) (qısametrajlı film)  
* Balaca (film, 2018) (qısametrajlı film)  

### Seriallar
* Adam ol (serial, 2004-2007) (TV serial)  
* Susmuş Vicdan (serial, 2010-2012) (bədii serial)  
* Sevginin göz yaşları (serial, 2013) (bədii serial)  
* Durnalar qayıdanda (serial, 2015) (bədii serial)  
* Son Ümid (serial, 2019)
## İstinadlar